**ОБЩИНСКИ СЪВЕТ ПРИ ОБЩИНА ДОЛНИ ЧИФЛИК, ОБЛАСТ ВАРНА**

ПРОТОКОЛ

от заседание на временна комисия към ОбС- Д. чифлик мандат 2023-2027 г.

Днес на 05.02.2025 г. от 15.00 часа в сградата на общинска администрация се проведе заседание на временна комисия.

На заседанието присъстваха:

Жеко Жеков-председател на временна комисия

Валери Велинов – член

Янчо Янчев – член

Отсъстват: Асен Асенов-член и Мехмед Мехмед-член

Комисията прие следния

**Д Н Е В Е Н Р Е Д :**

1. Разглеждане на проблем с монтирана мантинела ограничаваща достъпа на моторни превозни средства до плаж „Изгрев-Хоризонт“.

След направените разисквания по **първа точка** комисията

**РЕШИ:**

Във връзка с поставянето на мантинела на подстъпа към плаж „Изгрев-Хоризонт“ от Община Долни чифлик с цел ограничаване достъпа на моторни превозни средства до плажната ивица, тъй като преминаването им се осъществява през защитена територия природна забележителност, както и създалото се обществено напрежение сред живущите в района на с. Ново Оряхово, община Долни чифлик на свое заседание на 05.02.2025г. комисията взе следните решения:

1. Да се демонтира поставената от Община Долни чифлик мантинела на подстъпа към плаж „Изгрев-Хоризонт“.
2. Да се засили контрола от страна на Общинска администрация - Долни чифлик по отношение на защитените територии до плаж „Изгрев-Хоризонт“.
3. Да се поставят от Общинска администрация - Долни чифлик допълнителни указателни табели с които посетителите на плаж „Изгрев-Хоризонт“ да се предупреждават, че преминават през защитена територия и паркирането на МПС, каравани, кемпери и поставянето на палатки върху защитени територии природна забележителност е забранено.
4. По възможност да бъде монтирано видеонаблюдение в района на защитените територии природни забележителности в случай, че има техническа възможност за поставяне на такова.
5. Да се осъществи контакт със собственика на имота в който попада пътят за достъп до плаж „Изгрев-Хоризонт“, като се поиска становище от него относно възможността за внасяне на проект за изменение на кадастралната карта на с. Ново Оряхово и с. Шкорпиловци, община Долни чифлик представляващо нанасяне в кадастралната карта на фактически съществуващ път с цел свободно преминаване на граждани.

Поради изчерпване на дневния ред заседанието бе закрито.

Председател ПК:...........................

/ Жеко Жеков/

Протоколчик:………………

/ Зл. Веселинова /